Ünnerafdelen vun Noordkorea

Noordkorea is indeelt in negen Provinzen (Do), twee Städer (Chikhalsi) un dree besünner Regionen.

Dat aktuelle System is 1952 vun Kim Il-sung inföhrt worrn.

De Provinzen sünd normalerwies indeelt in Kreise (Kun). Welk Provinzen hebbt blangen de Kreise ok Regionen (Chigu). Kreise mit veel Inwahners hebbt den Titel Stadt (Si). De Stadt Nampo hett den Titel besünner Stadt (T'ŭkkŭpsi). De Butenrebeden vun de Städer sünd indeelt in Kreise un dat Zentrum in Stadtdelen (Kuyŏk). De Kreise un de Butenrebeden vun de Städer sünd denn op de drüdde Ebene indeelt in Dörper (Ri). De drüdde Ebene in de Stadtzentren is de Naverschop (Dong). Gröttere Öörd binnen en Kreis warrt nich as Dörp betekent, man as Landstadt (Ŭp). Welk Kreise hebbt ok Arbeiderdistrikten (Rodongjagu) as Ünnerafdelen.

De dree besünner Regionen hebbt keen Ünnerafdelen.

 List 
duum|350px|Ünnerafdelen vun Noordkorea
duum|350px|Kreise un Regionen vun Noordkorea

 Nummer in de Koort  Naam  Status  indeelt in 1  Pjöngjang  Stadt   2  Rason  besünnere Stadt   3  Industrieregion Kaesong  besünner Region   4  Tourismusregion Kumgangsan  besünner Region   5  Sünnerregion Sinuiju  besünner Region   6  Chagang  Provinz  3 Städer, 15 Kreise 7  Noord-Pyongan  Provinz  3 Städer, 22 Kreise 8  Süüd-Pyongan  Provinz  1 besünnere Stadt, 5 Städer un 19 Kreise, 3 Regionen 9  Süüd-Hwanghae  Provinz  1 Stadt, 19 Kreise 10  Noord-Hwanghae  Provinz  3 Städer, 19 Kreise 11  Kangwon  Provinz  2 Städer, 15 Kreise 12  Süüd-Hamgyong  Provinz  4 Städer, 15 Kreise, 2 Regionen 13  Noord-Hamgyong  Provinz  3 Städer, 12 Kreise 14  Ryanggang  Provinz  1 Stadt, 11 Kreise

 Öllere Städer 

Veer Städer sünd fröher mal sülvsstännig wesen, sünd denn aver wedder Deel vun en Provinz worrn.

 Chongjin, nu Deel vun Noord-Hamgyong
 Hamhung, nu Deel vun Süüd-Hamgyong
 Kaesong, sülvsstännig bet 2003, nu Deel vun Noord-Hwanghae
 Nampo, sülvsstännig bet 2004, nu Deel vun Süüd-Pyongan

Kategorie:Noordkorea